[bookmark: _GoBack]







แนวทางการเขียน Artificial Intelligent (AI) Statements 
ใน Course syllabus











[bookmark: _Toc184419825]คำนำ
ในยุคดิจิทัลที่ปัญญาประดิษฐ์ (Artificial Intelligence: AI) มีบทบาทสำคัญในทุกแง่มุมของการดำเนินชีวิต การเรียนการสอนในระดับอุดมศึกษาต้องปรับตัวเพื่อใช้ศักยภาพของ AI อย่างเต็มที่ แนวทางการกำหนด AI Statement ในเอกสารประกอบการเรียนการสอน เช่น Course Syllabus เป็นเครื่องมือสำคัญที่ช่วยสร้างความเข้าใจและกำหนดแนวปฏิบัติที่ชัดเจนเกี่ยวกับการใช้ AI Tools เพื่อสนับสนุนการเรียนรู้และพัฒนาทักษะของนักศึกษา
เอกสารนี้จัดทำขึ้นเพื่อให้ผู้สอนและนักศึกษามีความเข้าใจที่ตรงกันเกี่ยวกับการใช้งาน AI Tools ในรายวิชา โดยครอบคลุมถึงเนื้อหาดังต่อไปนี้
·  ความหมายของ AI Statement และ วัตถุประสงค์หลัก ที่ช่วยกำหนดกรอบแนวทางการใช้งาน AI Tools อย่างเหมาะสม 
· ตัวอย่าง AI Statements ที่แสดงถึงระดับการอนุญาตและข้อจำกัดในบริบทต่าง ๆ ของการเรียนการสอน 
· แนวปฏิบัติด้านจริยธรรม เพื่อให้ความรู้เกี่ยวกับพฤติกรรมที่ถือว่าผิดจริยธรรม
· แนวทางการส่งเสริมการใช้งาน AI ที่เหมาะสม เพื่อสนับสนุนการเรียนรู้ที่มีคุณภาพ 
· การใช้ไอคอนเพื่อสื่อสารเกี่ยวกับนโยบายทั่วไปของรายวิชา เพื่อช่วยให้นักศึกษาเข้าใจข้อกำหนดการใช้งาน AI ใน Course Syllabus ได้อย่างชัดเจน

หวังเป็นอย่างยิ่งว่าเอกสารนี้จะเป็นแนวทางที่ช่วยส่งเสริมการใช้งาน AI Tools ในบริบทของการเรียนการสอนอย่างสร้างสรรค์ มีจริยธรรม และสอดคล้องกับความต้องการของโลกยุคปัจจุบัน ทั้งนี้ ขอเชิญชวนผู้สอนนำแนวทางในเอกสารนี้ไปปรับใช้ให้เหมาะสมกับบริบทของแต่ละรายวิชา เพื่อสร้างประสบการณ์การเรียนรู้ที่มีประสิทธิภาพสำหรับนักศึกษา

หมายเหตุ: แนวทางนี้เป็นเอกสารสำหรับอ้างอิงในเชิงแนวปฏิบัติ มิได้มีผลบังคับใช้ในระดับนโยบายของสถาบัน						
							ศูนย์ความเป็นเลิศการเรียนการสอน

ความหมายของ AI Statement 
AI Statement หมายถึง ข้อความหรือข้อกำหนดที่ระบุในเอกสารประกอบการเรียนการสอน เช่นรายละเอียดของรายวิชา (Couse specification/Course Syllabus) หรือคำแนะนำเกี่ยวกับงานมอบหมาย โดยมีจุดมุ่งหมายเพื่อกำหนดนโยบายเกี่ยวกับการใช้เครื่องมือปัญญาประดิษฐ์ (Artificial Intelligence: AI Tools) ในบริบทของการเรียนการสอนของรายวิชานั้น 
[bookmark: _Toc184419828]                    วัตถุประสงค์หลักของ AI Statement
1. กำหนดขอบเขตการใช้งาน AI Tools โดยระบุว่านักศึกษาสามารถใช้ AI Tools ได้ในกรณีใดบ้าง เช่น การระดมความคิด การปรับปรุงข้อความ หรือการวิเคราะห์ข้อมูล รวมถึงกรณีที่ไม่อนุญาต เช่น การใช้ AI ในการสร้างงานทั้งหมดโดยไม่ได้รับอนุญาตจากผู้สอน
2. ส่งเสริมความซื่อสัตย์ทางวิชาการ (Academic Integrity) ซึ่งช่วยให้นักศึกษาตระหนักถึงความสำคัญของการสร้างผลงานที่สะท้อนถึงความพยายามและความรู้ของตนเอง
3. สร้างความโปร่งใส กำหนดให้นักศึกษาระบุอย่างชัดเจนเมื่อมีการใช้ AI Tools ในกระบวนการทำงาน เช่น ระบุชื่อเครื่องมือที่ใช้ คำสั่ง (Prompts) และบทบาทของ AI ในการสนับสนุนงาน
4. เตรียมความพร้อมสำหรับอนาคต ซึ่งจะช่วยให้นักศึกษาพัฒนาทักษะการใช้ AI อย่างมีประสิทธิภาพและมีความรับผิดชอบ เพื่อเตรียมพร้อมสำหรับการทำงานในโลกที่ AI มีบทบาทมากขึ้น
ตัวอย่างเนื้อหาใน AI Statement อาจรวมถึง
1. การกำหนดขอบเขตการใช้ AI Tools ทั้งในแง่ของ การอนุญาตและข้อจำกัด เพื่อให้นักศึกษาเข้าใจเงื่อนไขการใช้งานที่เหมาะสม
2. แนวทางการอ้างอิง AI Tools เมื่อนำมาใช้ในงานวิชาการหรือรายงาน เช่น การระบุชื่อเครื่องมือที่ใช้ คำสั่ง (Prompts) และบทบาทของ AI ในกระบวนการทำงาน
3. ตัวอย่างการใช้งานที่เหมาะสมและไม่เหมาะสม เพื่อให้เกิดความเข้าใจที่ชัดเจนเกี่ยวกับวิธีการใช้ AI อย่างมีจริยธรรม
4. บทลงโทษสำหรับการใช้งาน AI ที่ขัดต่อหลักจริยธรรมทางวิชาการ เช่น การลอกเลียนผลงาน (Plagiarism) หรือการใช้ AI สร้างเนื้อหาทั้งหมดโดยไม่มีการอ้างอิง
โดยรวมแล้ว AI Statement เป็นแนวทางสำคัญในการกำหนดกรอบการเรียนการสอนที่ชัดเจนและเป็นธรรม ทั้งสำหรับผู้สอนและนักศึกษา เพื่อให้เกิดการเรียนรู้ที่มีคุณภาพและสอดคล้องกับบริบทของโลกยุคดิจิทัลที่ AI มีบทบาทสำคัญ

 คำแนะนำสำหรับผู้สอนในการกำหนด AI Statement ใน Course Syllabus
การกำหนด AI Statement ใน Course Syllabus มีความสำคัญในการสร้างแนวทางที่ชัดเจนระหว่างผู้สอนและนักศึกษา เกี่ยวกับการใช้ AI Tools เพื่อให้สอดคล้องกับวัตถุประสงค์ของรายวิชา และรักษามาตรฐาน ความซื่อสัตย์ทางวิชาการ คำแนะนำต่อไปนี้จะช่วยให้ผู้สอนสามารถออกแบบและสื่อสารนโยบายเกี่ยวกับ AI Tools ได้อย่างมีประสิทธิภาพ
1. พิจารณาความเหมาะสมของ AI กับวัตถุประสงค์รายวิชา
วิเคราะห์ผลกระทบของ AI: พิจารณาว่าการใช้งาน AI สามารถส่งเสริมการเรียนรู้ในรายวิชาได้อย่างไร เช่น การช่วยระดมความคิด การวิเคราะห์ข้อมูล หรือลดภาระงานซ้ำซ้อน
กำหนดขอบเขตการใช้งาน: ระบุบทบาทของ AI ในการสนับสนุนการเรียนรู้ เช่น อนุญาตให้ใช้ในการค้นคว้าข้อมูล แต่ไม่อนุญาตให้ใช้ AI สร้างเนื้อหาหรือผลลัพธ์โดยตรง
สอดคล้องกับเป้าหมายการเรียนรู้: ประเมินว่า AI Tools จะช่วยหรือขัดขวางการพัฒนาทักษะสำคัญ เช่น การคิดวิเคราะห์ การเขียน หรือการแก้ปัญหา
2. สื่อสารนโยบาย AI อย่างชัดเจนและโปร่งใส
ระบุข้อกำหนดใน Syllabus: เพิ่มหัวข้อ "นโยบายการใช้ AI Tools (AI Tools Policy)" ที่กำหนดอย่างชัดเจนเกี่ยวกับขอบเขตอนุญาตและข้อจำกัด เช่น ตัวอย่างงานที่อนุญาตให้ใช้ AI ได้ และประเภทของงานที่ห้ามใช้ AI
ตัวอย่างข้อความที่ชัดเจน
· “ในรายวิชานี้ นักศึกษาสามารถใช้ AI Tools เช่น ChatGPT เพื่อช่วยในกระบวนการระดมความคิดหรือค้นคว้าข้อมูล อย่างไรก็ตาม นักศึกษาต้องตรวจสอบความถูกต้องของข้อมูลและระบุแหล่งที่มาของ AI อย่างชัดเจน”
· “การใช้ AI Tools เพื่อสร้างเนื้อหาทั้งหมดโดยไม่มีการปรับปรุงหรืออ้างอิงแหล่งที่มาจะถือเป็นการละเมิดจริยธรรมทางวิชาการ”
3. ให้ตัวอย่างและคำแนะนำที่ชัดเจนเกี่ยวกับการอ้างอิง AI Tools
รูปแบบการอ้างอิง AI: แนะนำให้นักศึกษาใช้ รูปแบบการอ้างอิงมาตรฐาน เช่น APA (American Psychological Association) หรือ MLA (Modern Language Association) เพื่อระบุแหล่งที่มาของ AI Tools อย่างถูกต้อง
การอ้างอิงเครื่องมือปัญญาประดิษฐ์เชิงกำเนิด (Generative AI) เช่น ChatGPT ในฐานะแหล่งข้อมูล
ปัจจุบันยังไม่มีแนวทางที่เป็นทางการจากรูปแบบการอ้างอิงมาตรฐานหลักเกี่ยวกับวิธีการอ้างอิง ChatGPT หรือเครื่องมือปัญญาประดิษฐ์เชิงกำเนิดอื่น ๆ ในฐานะแหล่งข้อมูล
โดยทั่วไป แนะนำให้ใช้รูปแบบการอ้างอิงสำหรับ "การสื่อสารส่วนบุคคล" (Personal Communication) ในการอ้างถึงคำตอบหรือเนื้อหาที่เครื่องมือ AI สร้างขึ้น
	สำหรับข้อมูลเพิ่มเติมเกี่ยวกับแนวทางการอ้างอิง สามารถศึกษาได้จากแหล่งข้อมูลต่อไปนี้
Citation Guides by SUSS Library (https://libguides.suss.edu.sg/apa)
Citation Guides by The University of Queensland Australia's Library (https://guides.library.uq.edu.au/referencing/ai-tools-assignments#s-lg-box-22362889)
    4. ให้คำแนะนำเกี่ยวกับ "Transparency Statements"
กำหนดให้นักศึกษาระบุวิธีการใช้งาน AI ในท้ายงาน เพื่อให้เกิดความโปร่งใสเกี่ยวกับบทบาทของ AI Tools ในกระบวนการทำงาน  เช่น
· "ข้าพเจ้าได้ใช้ ChatGPT เพื่อช่วยในการพัฒนาแนวคิดสำหรับเรียงความ โดยใช้คำสั่ง: ‘ช่วยระดมความคิดเกี่ยวกับผลกระทบของ AI ต่อการศึกษา’"
· "ข้าพเจ้าได้ใช้ AI เพื่อช่วยปรับปรุงโครงสร้างของรายงาน แต่ได้ทำการแก้ไขและตรวจสอบความถูกต้องของเนื้อหาด้วยตนเอง
5. สนับสนุนการเรียนรู้เชิงจริยธรรมและความรับผิดชอบ
กระตุ้นการคิดวิเคราะห์: สนับสนุนให้นักศึกษาพิจารณาและประเมินข้อผิดพลาด ข้อจำกัด และอคติของ AI Tools เช่น การตรวจสอบว่าผลลัพธ์มีความถูกต้อง ครอบคลุม และไม่มีการบิดเบือนข้อมูล
ส่งเสริมความรับผิดชอบ: ย้ำว่านักศึกษา ต้องรับผิดชอบต่อผลลัพธ์ของงานที่ส่ง โดยทำการ ตรวจสอบความถูกต้องและความน่าเชื่อถือของข้อมูลที่ได้จาก AI ก่อนนำไปใช้
6. กำหนดรูปแบบการใช้งานที่เหมาะสมในงานมอบหมาย
ตัวอย่างการใช้งานที่อนุญาต
· สามารถใช้ AI เพื่อช่วยสร้างโครงร่างหรือระดมความคิดเบื้องต้น
· สามารถใช้ AI เป็นเครื่องมือค้นคว้าข้อมูลเบื้องต้น แต่ต้องตรวจสอบความถูกต้องและอ้างอิงแหล่งข้อมูลที่เชื่อถือได้
ตัวอย่างการใช้งานที่ไม่อนุญาต
· ห้ามใช้ AI ในการเขียนเรียงความทั้งหมด หรือสร้างเนื้อหาส่วนสำคัญโดยไม่มีการแก้ไขเพิ่มเติมจากผู้เรียน
· ห้ามใช้ข้อมูลอ้างอิงที่ AI สร้างขึ้นโดยไม่ตรวจสอบความถูกต้องจากแหล่งข้อมูลทางวิชาการที่น่าเชื่อถือ
ระบุแนวทางการใช้งาน AI ที่ครอบคลุม 
· กำหนดรูปแบบการใช้งาน AI ที่เหมาะสมกับงานที่มอบหมาย เช่น การทำงานกลุ่ม การสร้างภาพประกอบ หรือการตรวจสอบไวยากรณ์และรูปแบบการเขียน
7. เปิดโอกาสให้นักศึกษาสอบถามหรือเสนอความคิดเห็น
ช่องทางสื่อสาร: กำหนดวิธีการติดต่อสำหรับนักศึกษาที่มีข้อสงสัยเกี่ยวกับการใช้ AI Tools ในรายวิชา เช่น อีเมลผู้สอน ช่องทางการติดต่อออนไลน์ หรือเวลาที่สามารถเข้าพบอาจารย์ได้
ส่งเสริมการอภิปรายในชั้นเรียน: เปิดโอกาสให้นักศึกษาแลกเปลี่ยนความคิดเห็นเกี่ยวกับประโยชน์และข้อจำกัดของ AI Tools ในบริบทการเรียนรู้ เพื่อกระตุ้นการคิดวิเคราะห์และสร้างความเข้าใจที่เกี่ยวข้องเกี่ยวกับบทบาทของ AI ในการศึกษา 
8. ปรับปรุงนโยบายให้ทันสมัย
ติดตามเทคโนโลยีใหม่: อัปเดตความรู้เกี่ยวกับ AI Tools ใหม่ และแนวปฏิบัติทางวิชาการล่าสุดเพื่อปรับปรุงนโยบายให้เหมาะสมกับสภาพแวดล้อมการเรียนรู้ที่เปลี่ยนแปลงอย่างรวดเร็ว
รับฟังข้อเสนอแนะ: ใช้ฟีดแบ็กจากนักศึกษาและผู้สอนเพื่อปรับปรุงพัฒนาแนวทางการใช้งาน AI ในรายวิชาให้มีความยืดหยุ่นและสอดคล้องกับความต้องการของผู้เรียน
การกำหนด AI Statement ที่ครอบคลุมและเหมาะสมช่วยสนับสนุนการเรียนการสอนที่มีประสิทธิภาพ ส่งเสริมความคิดสร้างสรรค์และการเรียนรู้อย่างมีจริยธรรม อีกทั้งยังรักษามาตรฐานความซื่อสัตย์ทางวิชาการในรายวิชาได้อย่างยั่งยืน
[bookmark: _Toc184419829]

ตัวอย่าง AI Statements เกี่ยวกับการใช้ AI Tools ใน Course Syllabus
การกำหนดแนวทางการใช้ AI Tools ในรายวิชามีความสำคัญอย่างยิ่งในการรักษามาตรฐานทางวิชาการและสนับสนุนการพัฒนาทักษะของนักศึกษาอย่างเต็มที่ ตัวอย่าง AI Statements ด้านล่างนี้ได้รับการออกแบบเพื่อกำหนดขอบเขตของการอนุญาตและข้อจำกัดในการใช้งาน AI Tools ในบริบทต่าง ๆ โดยแบ่งเป็นระดับความเข้มงวดที่แตกต่างกัน ดังนี้
1) จำกัดอย่างเข้มงวด (Most Restrictive)
แนวทางนี้มุ่งเน้นให้กระบวนการเรียนรู้และการทำงานมอบหมายเป็นผลงานของนักศึกษาโดยสมบูรณ์ โดยไม่พึ่งพา AI Tools ใด ๆ เพื่อส่งเสริมความซื่อสัตย์ทางวิชาการ (Academic Integrity) และกระตุ้นให้นักศึกษาใช้ความสามารถของตนเองในการวิเคราะห์และพัฒนาผลงาน นโยบายนี้ยังช่วยให้นักศึกษาตระหนักถึงความสำคัญของการพัฒนาทักษะที่จำเป็นสำหรับโลกวิชาการและวิชาชีพ
การใช้ AI Tools
ในรายวิชานี้ นักศึกษาต้องดำเนินการทุกขั้นตอนของงานมอบหมายด้วยตนเองโดยห้ามใช้เครื่องมือปัญญาประดิษฐ์ (AI Tools) เช่น ChatGPT, MidJourney หรือเครื่องมือ AI อื่น ๆ
งานทุกชิ้นที่ส่งต้องสะท้อนถึงความพยายามและความเข้าใจของนักศึกษาเอง การใช้ AI Tools ถือเป็นการละเมิดนโยบายความซื่อสัตย์ทางวิชาการ (Academic Integrity) ซึ่งอาจส่งผลให้ถูกตัดคะแนนจนถึงระดับศูนย์ รวมถึงอาจมีการดำเนินการทางวินัยเพิ่มเติม
การเขียน AI Statement
ตัวอย่างที่ 1 : การพัฒนาทักษะการเขียนและการสร้างสรรค์แนวคิด
“พัฒนาสำนวนการเขียนและแนวคิดของตนเองโดยไม่พึ่งพาเครื่องมือ AI”
ในรายวิชานี้ การใช้เครื่องมือปัญญาประดิษฐ์ (AI) เช่น ChatGPT, Copilot, หรือ DALL-E ไม่ได้รับอนุญาตในทุกขั้นตอนของกระบวนการทำงานมอบหมาย ไม่ว่าจะเป็นการระดมความคิด การเขียน หรือการแก้ไขงาน แม้ว่าการใช้ AI Tools อาจเป็นประโยชน์ในบางบริบทของการทำงานในอนาคต แต่นโยบายของรายวิชานี้มีเป้าหมายเพื่อพัฒนาความสามารถในการคิดสร้างสรรค์และพัฒนาทักษะการเขียนที่มีเอกลักษณ์ซึ่งเป็นทักษะสำคัญที่รายวิชานี้มุ่งเน้น
หากมีข้อสงสัยเกี่ยวกับข้อยกเว้นที่อาจเป็นไปได้ นักศึกษาสามารถติดต่ออาจารย์ผ่านทางอีเมลที่ [อีเมลอาจารย์]


ตัวอย่างที่ 2:  “เชี่ยวชาญในพื้นฐานก่อนที่จะใช้เครื่องมือ AI”
การใช้เครื่องมือปัญญาประดิษฐ์ เช่น ChatGPT, Copilot หรือ DALL-E ไม่ได้รับอนุญาตสำหรับการเขียนโค้ด การค้นคว้า การเขียน การแก้ไข หรือขั้นตอนใด ๆ ที่เกี่ยวข้องกับกระบวนการทำงานมอบหมาย แม้ว่านักศึกษาอาจนำเครื่องมือเหล่านี้ไปใช้งานในอนาคต แต่นโยบายนี้มีเป้าหมายเพื่อเสริมสร้างความเข้าใจที่ลึกซึ้งและพัฒนาพื้นฐานที่มั่นคงในเนื้อหาวิชา ซึ่งจะเป็นประโยชน์ต่อการพัฒนาทักษะและอาชีพของนักศึกษาในระยะยาว
หากมีข้อสงสัยเกี่ยวกับข้อยกเว้นที่อาจเป็นไปได้ นักศึกษาสามารถติดต่ออาจารย์ผ่านทางอีเมลที่ [อีเมลอาจารย์]
2) การจำกัดปานกลาง (Moderately Restrictive)
แนวทางการจำกัดปานกลางมีความยืดหยุ่นต่อการใช้งานเครื่องมือปัญญาประดิษฐ์ (AI Tools) โดยเปิดโอกาสให้นักศึกษาใช้ AI เพื่อสนับสนุนกระบวนการเรียนรู้และการพัฒนาผลงานในลักษณะที่เหมาะสมและมีจริยธรรม แนวทางนี้ช่วยให้นักศึกษาได้รับประโยชน์จากศักยภาพของ AI Tools เช่น การระดมความคิด การสร้างโครงร่าง หรือการแก้ไขงาน อย่างไรก็ตาม ยังคงมีข้อจำกัดที่ชัดเจนเพื่อป้องกันการพึ่งพา AI มากเกินไป จนอาจลดทอนการคิดวิเคราะห์และความเข้าใจในเนื้อหาของรายวิชา
ด้วยแนวทางนี้ นักศึกษาจะได้เรียนรู้การใช้งาน AI อย่างสมดุล โดยสามารถนำ AI Tools มาใช้เป็นเครื่องมือช่วยในบางขั้นตอนของงาน ในขณะที่ยังคงรักษาความรับผิดชอบต่อผลงานของตนเอง และพัฒนาทักษะที่จำเป็นต่อการเรียนรู้และการทำงานในอนาคต
ในส่วนนี้จะมีคำแนะนำเกี่ยวกับวิธีการใช้งาน AI Tools ที่เหมาะสม รวมถึงตัวอย่างของการใช้งานที่ได้รับอนุญาต และข้อจำกัดที่ควรปฏิบัติตาม เพื่อให้การใช้งาน AI เป็นไปอย่างมีจริยธรรมและสร้างสรรค์

การเขียน AI statement
ตัวอย่างที่ 1
ในรายวิชานี้ การใช้เครื่องมือปัญญาประดิษฐ์แบบกำเนิดเนื้อหา (Generative AI) เช่น ChatGPT ได้รับอนุญาตสำหรับการใช้งานในบางกรณีที่กำหนดไว้เท่านั้น เช่น
การร่างโครงร่าง (Drafting an Outline)
การระดมความคิด (Brainstorming)
อย่างไรก็ตาม การใช้งาน AI Tools ในรูปแบบอื่นที่นอกเหนือจากนี้ไม่ได้รับอนุญาต หากนักศึกษามีข้อสงสัยเกี่ยวกับนโยบายนี้ กรุณาปรึกษา [อาจารย์/ผู้ช่วยสอน]
ข้อกำหนดการใช้งาน AI Tools
1. นักศึกษาต้องระบุอย่างชัดเจนถึงการใช้งาน AI Tools ในงานที่ส่ง พร้อมทั้งอ้างอิงแหล่งที่มาอย่างเหมาะสม
2. ห้ามใช้ AI Tools เพื่อแทนที่กระบวนการคิดวิเคราะห์หรือการเรียนรู้ด้วยตนเอง
3.การใช้งาน AI Tools ที่มากเกินไปจนลดทอนการมีส่วนร่วมกับเนื้อหาของรายวิชาจะถือเป็นการใช้งานที่ไม่เหมาะสม
คำแนะนำเกี่ยวกับการบ้านและการประเมินผล
งานมอบหมายหรือการประเมินผลแต่ละประเภทจะมีคำแนะนำเฉพาะเกี่ยวกับการใช้ AI Tools นักศึกษาควรศึกษารายละเอียดเพิ่มเติม และหากมีคำถามเกี่ยวกับการใช้ AI ในงานใด ๆ ควรสอบถาม [อาจารย์/ผู้ช่วยสอน] ก่อนเริ่มดำเนินการ
หมายเหตุ
นโยบายนี้มีจุดมุ่งหมายเพื่อสนับสนุนการใช้งาน AI Tools อย่างเหมาะสมในลักษณะที่เสริมสร้างการเรียนรู้ แต่ไม่ทดแทนความสามารถในการคิดและการวิเคราะห์ของนักศึกษาเอง

ตัวอย่างที่ 2 การระดมความคิด แต่ห้ามใช้สำหรับงานที่ส่งเป็นผลลัพธ์สุดท้าย
"หาแนวคิดจากแหล่งใดก็ได้ แต่ต้องพัฒนาสำนวนการเขียนของนักศึกษาเอง"
ในรายวิชานี้ นักศึกษาสามารถใช้เครื่องมือ AI (เช่น ChatGPT, Copilot, Elicit, DALL-E ฯลฯ) เพื่อช่วยในการระดมความคิดหรือค้นคว้า เช่น การหาหัวข้อวิจัยหรือการนิยามคำศัพท์ที่ซับซ้อนเพื่อความเข้าใจของตนเอง อย่างไรก็ตาม นักศึกษาต้องพัฒนางานที่ส่งเป็นผลลัพธ์สุดท้ายด้วยตนเอง เพื่อฝึกฝนการพัฒนาสำนวนการเขียนและแนวคิดของตนเอง ซึ่งเป็นเป้าหมายสำคัญของรายวิชานี้
หากนักศึกษามีคำถามหรือข้อเสนอเกี่ยวกับข้อยกเว้น กรุณาส่งอีเมลมาที่ [อีเมลอาจารย์] เพื่อพูดคุยเพิ่มเติม

ตัวอย่างที่ 3 การแก้ไขและผลิตงานสุดท้าย แต่ห้ามใช้สำหรับการระดมความคิดหรือต้นแบบ
"พัฒนาแนวคิดและการวิเคราะห์ด้วยตนเอง แต่สามารถใช้เครื่องมือเพื่อการนำเสนอ"
รายวิชานี้มุ่งเน้นการพัฒนาความสามารถในการสังเคราะห์ข้อมูลที่ซับซ้อนและการสร้างแนวคิดที่เป็นต้นฉบับ ดังนั้น นักศึกษาไม่สามารถใช้เครื่องมือ AI (เช่น ChatGPT, Copilot, DALL-E ฯลฯ) เพื่อการระดมความคิดหรือการค้นคว้าข้อมูลได้ อย่างไรก็ตามหลังจากที่นักศึกษาได้พัฒนาแนวคิดของคุณเองแล้วนักศึกษาสามารถใช้เครื่องมือเหล่านี้เพื่อช่วยในการเขียนและปรับปรุงงานที่ส่งเป็นผลลัพธ์สุดท้ายได้
ในกรณีที่ใช้เครื่องมือ AI ต้องระบุการใช้งานอย่างชัดเจน เช่น
"งานชิ้นนี้เขียน/แก้ไขโดยได้รับความช่วยเหลือจาก ChatGPT"
หากนักศึกษามีคำถามเกี่ยวกับนโยบายนี้หรือข้อเสนอเกี่ยวกับข้อยกเว้น กรุณาส่งอีเมลมาที่ [อีเมลอาจารย์] ก่อนใช้เครื่องมือ AI เพื่อพูดคุยเพิ่มเติม

ตัวอย่างที่ 4 เขียนระบุประเภทของเครื่องมือ AI ที่นักศึกษาอาจใช้ในรายวิชานี้
1. เครื่องมือช่วยจัดการบรรณานุกรม (Bibliographic Tools)
ตัวอย่าง: EasyBib, Zotero
เครื่องมือเหล่านี้ช่วยให้นักศึกษาติดตามแหล่งข้อมูลที่ค้นพบด้วยตนเอง และสามารถสร้างการอ้างอิงและบรรณานุกรมให้อัตโนมัติ (แม้ว่าผลลัพธ์อาจไม่ถูกต้องเสมอไป ควรตรวจสอบก่อนนำไปใช้งาน)
การใช้เครื่องมือบรรณานุกรมได้รับอนุญาตเสมอในรายวิชานี้ และอาจารย์สนับสนุนให้นักศึกษาใช้เครื่องมือเหล่านี้ 
ในช่วงหลังของภาคการศึกษา อาจารย์จะแนะนำเครื่องมือชื่อ Zotero ซึ่งเป็นเครื่องมือที่อาจารย์ใช้งานทุกครั้งที่ทำงานวิจัยหรือเขียนผลงานวิชาการ เครื่องมือนี้มีประโยชน์มากจนหลายคนอาจเสียดายที่ไม่มีใครเคยแนะนำมาก่อน
2. เครื่องมือแก้ไข (Editing Tools)
ตัวอย่าง: Grammarly
เครื่องมือเหล่านี้ช่วยระบุข้อผิดพลาดและปัญหาเบื้องต้นในงานเขียน และเสนอวิธีแก้ไข
การใช้เครื่องมือแก้ไขได้รับอนุญาตในขอบเขตที่จำกัด กล่าวคือ นักศึกษาสามารถใช้เครื่องมือเหล่านี้เพื่อระบุข้อผิดพลาดที่ต้องแก้ไขด้วยตนเอง แต่ ไม่สามารถใช้ AI เพื่อเขียนหรือแก้ไขประโยค ย่อหน้า หรือเรียงความทั้งหมดแทนตนเองได้ 
หากไม่แน่ใจถึงขอบเขตการใช้งาน โปรดสอบถามอาจารย์

3. เครื่องมือ Generative AI

ตัวอย่าง: ChatGPT, Gemini
เครื่องมือเหล่านี้สามารถสร้างเนื้อหา เช่น โครงร่าง ย่อหน้า หรือเรียงความให้นักศึกษาได้
สำหรับรายวิชานี้ การใช้ Generative AI ทุกรูปแบบไม่ได้รับอนุญาต เว้นแต่ว่างานมอบหมายจะระบุไว้อย่างชัดเจน (ซึ่งจะมีเพียงครั้งเดียวตลอดภาคการศึกษาที่อนุญาต) 
แม้การใช้ AI อาจดูสมเหตุสมผล แต่หากส่งผลให้กระบวนการคิดและการทำงานทางปัญญาของนักศึกษาลดลง ก็ยังถือว่าเป็นการใช้งานที่ไม่เหมาะสม

3) ยืดหยุ่นมากที่สุด (Least Restrictive)
รายวิชานี้เปิดโอกาสให้นักศึกษาใช้เครื่องมือปัญญาประดิษฐ์ (AI Tools) เช่น ChatGPT, Copilot, DALL-E และเครื่องมืออื่น ๆ เพื่อสนับสนุนการเรียนรู้และการทำงานมอบหมาย โดยมุ่งเน้นการส่งเสริมความคิดสร้างสรรค์และการเรียนรู้เชิงลึก การใช้งาน AI Tools ได้รับการสนับสนุนในฐานะทรัพยากรเสริมที่ช่วยเพิ่มประสิทธิภาพในการเรียนรู้และพัฒนาทักษะที่จำเป็นในยุคดิจิทัล
อย่างไรก็ตาม การใช้งาน AI Tools ต้องเป็นไปอย่างมีจริยธรรมและมีความรับผิดชอบ 
หลักการใช้ AI ที่เหมาะสม
โดยนักศึกษาควรคำนึงถึงความถูกต้อง ความโปร่งใส และการมีส่วนร่วมในการสร้างสรรค์งานของตนเอง 
การใช้งาน AI ควรช่วยเสริมการเรียนรู้ของนักศึกษา ไม่ใช่ทดแทนการคิดวิเคราะห์หรือการมีส่วนร่วมของตนเอง
ทั้งนี้ รายวิชาจะกำหนดข้อปฏิบัติและคำแนะนำเกี่ยวกับการใช้ AI Tools ในบริบทต่าง ๆ อย่างชัดเจน เพื่อให้นักศึกษาสามารถใช้เครื่องมือเหล่านี้ได้อย่างเหมาะสมและสอดคล้องกับเป้าหมายการเรียนรู้ของรายวิชา
การเขียน AI statement
ตัวอย่างที่ 1
	รายวิชานี้ตระหนักถึงประโยชน์และศักยภาพของเครื่องมือปัญญาประดิษฐ์ (AI Tools) เช่น Chatbots, โปรแกรมสร้างข้อความ (Text Generators) เครื่องมือปรับข้อความ (Paraphrasers) เครื่องมือสรุปเนื้อหา (Summarizers) และโปรแกรมช่วยแก้ปัญหา (Solvers) ในการสนับสนุนการเรียนรู้และส่งเสริมความคิดสร้างสรรค์ของนักศึกษา 
นักศึกษาสามารถใช้ AI Tools เพื่อสนับสนุนการเรียนรู้และการทำงานมอบหมายได้ แต่ต้องปฏิบัติตามข้อกำหนดดังต่อไปนี้
1. ตระหนักถึงข้อจำกัดของ AI Tools
AI Tools เช่น ChatGPT อาจให้ข้อมูลที่ไม่ถูกต้อง ไม่ครบถ้วน หรือคลาดเคลื่อนได้
การใช้ AI ให้เกิดประโยชน์สูงสุด จำเป็นต้องอาศัยการออกแบบคำสั่ง (Prompt) อย่างละเอียดและตรงประเด็น
2. ตรวจสอบความถูกต้องของข้อมูล
ข้อมูล เช่น ตัวเลขหรือข้อเท็จจริงที่ได้จาก AI Tools อาจไม่ถูกต้อง นักศึกษาต้องตรวจสอบข้อมูลดังกล่าวกับแหล่งข้อมูลที่น่าเชื่อถือก่อนนำไปใช้งาน
นักศึกษาต้องรับผิดชอบต่อความถูกต้องของข้อมูลที่นำเสนอ เช่นเดียวกับการอ้างอิงแหล่งข้อมูลออนไลน์อื่น ๆ
3. ระบุการใช้งาน AI อย่างโปร่งใส
นักศึกษาที่ใช้ AI Tools ในการทำงาน ต้องระบุรายละเอียดการใช้งานให้ชัดเจน โดยเพิ่มข้อความท้ายงานที่อธิบาย
· วัตถุประสงค์ของการใช้ AI
· คำสั่ง (Prompt) ที่ใช้
· บทบาทของ AI ในการสนับสนุนผลลัพธ์ของงาน
การไม่เปิดเผยการใช้ AI ถือเป็นการละเมิดจริยธรรมทางวิชาการ
4. ใช้ AI อย่างเหมาะสมกับเป้าหมายของงาน
การใช้ AI ต้องสอดคล้องกับเป้าหมายและแนวทางของงานมอบหมาย
ห้ามใช้ AI เพื่อหลีกเลี่ยงกระบวนการคิดวิเคราะห์หรือการเรียนรู้เนื้อหาด้วยตนเอง
5. แสดงหลักฐานการใช้งาน AI Tools
นักศึกษาต้องอธิบาย
· วิธีที่นักศึกษาใช้ AI Tools และผลที่ได้มีส่วนช่วยงานของนักศึกษาอย่างไร
· สิ่งที่นักศึกษาได้เรียนรู้จากการใช้ AI Tools
· วิธีที่นักศึกษาตรวจสอบความถูกต้องและความน่าเชื่อถือของผลลัพธ์
· วิธีที่นักศึกษารวมผลลัพธ์จาก AI เข้ากับงานของนักศึกษา
· การรับรู้ข้อจำกัดและอคติของ AI Tools
6. มีจริยธรรม: การใช้งานต้องสอดคล้องกับมาตรฐานจริยธรรมทางวิชาการ 
หากใช้ AI Tools นักศึกษาต้องอ้างอิงตามรูปแบบที่ผู้สอนกำหนด โดยต้องระบุข้อมูลต่อไปนี้
· ชื่อเครื่องมือ AI (เช่น ChatGPT, Bing Chat)
· วันที่เข้าถึง
· URL ของแพลตฟอร์ม
· คำถามหรือคำสั่ง (Prompt หรือ Query) ที่ใช้
ตัวอย่าง:
Bing. “recent high quality instructional materials for teaching algebra to college students.” Accessed August 1, 2023. https://www.bing.com/chat.
7. ความรับผิดชอบต่อผลลัพธ์ของ AI Tools
นักศึกษาต้องรับผิดชอบต่อข้อผิดพลาดหรือความไม่ถูกต้องที่เกิดจาก AI
ตรวจสอบและแก้ไขผลลัพธ์ก่อนส่งงาน
หากพบข้อผิดพลาดหลังส่งงาน ต้องแจ้งอาจารย์และแก้ไขทันที

การใช้ AI Tools ในงานกลุ่ม
หากเป็นงานกลุ่ม ให้ปรึกษากับสมาชิกในกลุ่มเกี่ยวกับการใช้งาน AI Tools และกำหนดวิธีการใช้งานให้โปร่งใสต่ออาจารย์
ตัวอย่างที่ 2
ในรายวิชานี้ การใช้เครื่องมือปัญญาประดิษฐ์ (AI Tools) เช่น ChatGPT, DALL-E หรือเครื่องมือ AI อื่น ๆ ได้รับอนุญาต ภายใต้เงื่อนไขที่กำหนด เพื่อสนับสนุนการเรียนรู้และกระบวนการพัฒนางานมอบหมาย โดยการใช้ AI Tools ต้องเป็นไปอย่างเหมาะสมและโปร่งใส โดยมีข้อกำหนดการใช้งานดังต่อไปนี้
การใช้งาน AI Tools ที่ได้รับอนุญาต
1. การระดมความคิด (Brainstorming) และปรับแต่งแนวคิด (Refining Ideas)
2. การค้นหาข้อมูลเบื้องต้นเกี่ยวกับหัวข้อที่เกี่ยวข้อง
3. การจัดร่างโครงงาน (Drafting an Outline) เพื่อเรียบเรียงความคิด
4. การตรวจสอบและแก้ไขไวยากรณ์ (Grammar Checking) และปรับปรุงรูปแบบการเขียน (Style Refinement)
การใช้งาน AI Tools ที่ไม่ได้รับอนุญาต
1. การเขียน AI ร่างงาน หรือเนื้อหาทั้งหมดในงานมอบหมาย (Drafting Assignments or Entire Content)
2. การนำผลลัพธ์ของ AI มาใช้โดยไม่ปรับแต่ง หรือนำเสนอเนื้อหาที่ AI สร้างขึ้นโดยตรงโดยไม่ได้ระบุแหล่งที่มา
3. การใช้ข้อมูลอ้างอิง (Citations) ที่สร้างโดย AI โดยไม่ได้ตรวจสอบความถูกต้อง
ข้อกำหนดด้านความโปร่งใส
1. นักศึกษาต้องระบุการใช้ AI Tools ในงานที่ส่ง พร้อมทั้งอ้างอิงแหล่งที่มาอย่างถูกต้อง 
      2. นักศึกษาต้องรับผิดชอบต่อความถูกต้องของข้อมูลที่ได้รับจาก AI และต้องตรวจสอบเนื้อหาก่อนนำไปใช้งาน
หากมีข้อสงสัยเกี่ยวกับการใช้งาน AI Tools กรุณาสอบถามอาจารย์หรือผู้ช่วยสอนเพื่อความชัดเจน ทั้งนี้ การใช้งาน AI ที่ขัดต่อข้อกำหนดข้างต้นอาจถือเป็นการละเมิดจริยธรรมทางวิชาการ และอาจส่งผลให้มีการดำเนินการทางวินัยตามข้อบังคับของมหาวิทยาลัย
ตัวอย่างที่ 3 การตรวจสอบข้อเท็จจริง (Fact Checking)
"ใช้ AI ได้ แต่อย่าลืมตรวจสอบความถูกต้องและอคติ"
นักศึกษาสามารถใช้เครื่องมือ AI (เช่น ChatGPT, Copilot, DALL-E ฯลฯ) ในทุกขั้นตอนของกระบวนการทำงานมอบหมาย รวมถึงการระดมความคิด การค้นคว้า การเขียน และการแก้ไข อย่างไรก็ตาม เช่นเดียวกับการทำงานในโลกความเป็นจริง นักศึกษายังคงต้องรับผิดชอบต่อความถูกต้องและคุณภาพของงานที่ส่ง กรุณาอ้างอิงคำแนะนำในงานมอบหมายแต่ละชิ้น เพื่อระบุและอ้างอิงการใช้งานเครื่องมือเหล่านี้อย่างเหมาะสม
ตัวอย่างที่ 4 การสะท้อนความคิดเห็นส่วนตัว (Personal Reflections)
"ใช้เครื่องมือใดก็ได้ แต่ต้องสะท้อนความคิดและความเชื่อของนักศึกษาเอง"
เครื่องมือ AI สามารถใช้ในทุกขั้นตอนของกระบวนการทำงานมอบหมาย อย่างไรก็ตามนักศึกษาต้องมั่นใจว่าสิ่งที่สะท้อนในงานที่ส่ง เช่น ความคิดเห็นหรือการสังเกตการณ์ เป็นตัวแทนของความเชื่อและแนวคิดส่วนตัวของตนเอง ไม่ว่าสิ่งเหล่านั้นจะถูกพัฒนาขึ้นด้วยวิธีใด กรุณาอ้างอิงคำแนะนำในงานมอบหมายแต่ละชิ้น เพื่อให้มั่นใจว่าการใช้งาน AI ได้รับการระบุและอ้างอิงอย่างเหมาะสม
ตัวอย่างที่ 5 การสนับสนุนการใช้ AI (AI Encouraged)
"การใช้งาน AI อย่างมีประสิทธิภาพคือทักษะสำคัญที่นักศึกษาจะได้เรียนรู้ในรายวิชานี้"
รายวิชานี้มีเป้าหมายเพื่อพัฒนาทักษะในการใช้งานและอ้างอิงเครื่องมือ AI (เช่น ChatGPT, Copilot, DALL-E ฯลฯ) อย่างมีประสิทธิภาพและมีความรับผิดชอบ นักศึกษาจะได้รับการขอให้ใช้เครื่องมือเหล่านี้ในกระบวนการทำงานมอบหมายตลอดรายวิชา เพื่อเตรียมความพร้อมสำหรับการนำไปใช้ในงานในอนาคต
เมื่อใช้เครื่องมือ AI กรุณาปฏิบัติตามแนวทางการอ้างอิงที่ระบุไว้ในคำแนะนำของงานมอบหมาย หากมีคำถามหรือข้อกังวลเกี่ยวกับนโยบายนี้ กรุณาติดต่ออาจารย์ผ่านทางอีเมล [อีเมลอาจารย์] เพื่อพูดคุยเพิ่มเติม
ตัวอย่างที่ 6
แนวทางสำหรับ Assignment
หัวข้อ: การวิจัยและวิเคราะห์ปัญหาด้านความยั่งยืนในอุตสาหกรรมการบิน
สิ่งที่อนุญาตให้ทำได้
1. ใช้ ChatGPT เพื่อช่วยระดมความคิดเกี่ยวกับหัวข้อ เช่น “ปัญหาด้านความยั่งยืนในอุตสาหกรรมการบินมีอะไรบ้าง?”
2. ใช้ข้อมูลจาก AI เป็นแนวทางในการเริ่มต้นค้นคว้าเพิ่มเติม โดยนักศึกษาต้องหาข้อมูลจากแหล่งข้อมูลที่เชื่อถือได้ เช่น ฐานข้อมูลวิชาการหรือบทความวิจัย
สิ่งที่ไม่อนุญาตให้ทำ
1.ห้ามใช้ ChatGPT หรือเครื่องมือ AI อื่น ๆ เพื่อเขียนร่างงานทั้งหมด หรือส่วนสำคัญของงาน
2.ห้ามใช้การอ้างอิงที่สร้างโดย AI โดยไม่ได้ตรวจสอบและยืนยันความถูกต้อง
[bookmark: _Toc184419830]                 พฤติกรรมที่ถือว่าผิดจริยธรรม
การใช้ AI Tools ในลักษณะต่อไปนี้ถือเป็นการละเมิดจริยธรรมทางวิชาการ
คัดลอกหรือปรับข้อความที่สร้างโดย AI โดยไม่อ้างอิงหรือไม่แสดงความโปร่งใส
ใช้ผลลัพธ์จาก AI Tools เป็นผลงานของตนเองโดยไม่ตรวจสอบหรือปรับปรุง
ใช้ AI Tools เพื่อแสดงผลลัพธ์ที่ไม่สะท้อนความรู้หรือทักษะที่แท้จริงของตนเอง
ผลกระทบ
การใช้งาน AI Tools อย่างผิดจริยธรรมจะส่งผลให้ได้รับคะแนนศูนย์ในงานดังกล่าว และอาจมีการดำเนินการทางวินัยเพิ่มเติม
การประเมินความเข้าใจของนักศึกษาในกรณีที่อนุญาตให้ใช้ AI อย่างเสรี (Verifying Student Understanding in Fully Permitted AI Contexts)
แม้ในรายวิชาที่ อนุญาตให้นักศึกษาใช้ AI Tools ได้อย่างเสรี เพื่อสนับสนุนกระบวนการเรียนรู้และการพัฒนาผลงาน อาจารย์ควรพิจารณามาตรการเพิ่มเติมในการสอบทานความเข้าใจของนักศึกษา เพื่อให้มั่นใจว่า ผลลัพธ์ของงานสะท้อนถึงความเข้าใจที่แท้จริง และการมีส่วนร่วมอย่างแท้จริงของนักศึกษา
มาตรการที่สามารถนำมาใช้ ได้แก่
การสอบปากเปล่า (Oral Examination) เพื่อให้โอกาสนักศึกษาอธิบายที่มาของแนวคิด แนวทางการแก้ปัญหา หรือเหตุผลที่อยู่เบื้องหลังผลงานที่ส่ง 
การซักถามเชิงลึก (In-depth Questioning) การถามคำถามปลายเปิดเกี่ยวกับเนื้อหาของงานที่นักศึกษานำเสนอ เพื่อประเมินความเข้าใจในเชิงวิเคราะห์และการคิดเชิงวิพากษ์ เช่น "ทำไมจึงเลือกวิธีนี้?" หรือ "แนวคิดนี้มีที่มาอย่างไร?" เพื่อประเมินการมีส่วนร่วมของนักศึกษา
การใช้แบบทดสอบวัดความเข้าใจภายหลังส่งงาน (Post-Assignment Quiz) โดยสร้างแบบทดสอบสั้น ๆ เกี่ยวกับประเด็นสำคัญในงานที่นักศึกษาส่ง เช่น ถามคำถามเฉพาะเจาะจงในเนื้อหา เพื่อประเมินว่ามีความเข้าใจจริง
การให้ส่งบันทึกกระบวนการทำงาน (Process Logs) เช่น ร่างงาน (Drafts) ประวัติการใช้ AI (AI Usage Logs) หรือคำอธิบายเกี่ยวกับวิธีการตัดสินใจในแต่ละขั้นตอน
เขียน Reflection หรือ Learning Journal โดยให้นักศึกษาเขียนบันทึกสะท้อนการเรียนรู้ท้ายงาน เช่น อะไรที่เข้าใจมากขึ้นจากการใช้ AI และอะไรที่ปรับแก้เอง
Peer Review / Peer Explanation โดยให้นักศึกษาอธิบายผลงานของตนเองให้เพื่อนฟัง หรือตรวจงานกันเองพร้อมคำวิจารณ์เชิงวิเคราะห์
มอบหมายงานในชั้น (In-Class Task) โดยให้นักศึกษาทำงานที่คล้ายกับงานที่ส่ง ในห้องเรียนโดยไม่ใช้ AI เปรียบเทียบกับงานเดิมเพื่อดูความสอดคล้องของแนวคิด
การสังเกตพฤติกรรมการมีส่วนร่วม (Participation Tracking) สังเกตพฤติกรรมในการตอบคำถาม อภิปราย หรือโพสต์ในชั้นเรียนและแพลตฟอร์มออนไลน์ เพื่อตรวจสอบการมีส่วนร่วมตลอดกระบวนการเรียนรู้
 การดำเนินการเหล่านี้ ไม่เพียงแต่ช่วย ป้องกันการพึ่งพา AI อย่างไม่เหมาะสม แต่ยังเป็นแนวทางที่ช่วยส่งเสริมให้นักศึกษาพัฒนาทักษะการคิดเชิงวิเคราะห์ การสะท้อนตนเอง (Reflection) และความสามารถในการอธิบายแนวคิดของตนเองอย่างชัดเจน

ตัวอย่างบันทึกกระบวนการทำงานของนักศึกษา (Student Process Log)
ชื่อรายวิชา: [ชื่อวิชา]
ชื่องานมอบหมาย: [หัวข้องาน]
ชื่อนักศึกษา: [ชื่อ - รหัสนักศึกษา]
วันที่ส่ง: [วัน/เดือน/ปี]
1. สรุปขั้นตอนการทำงาน (Workflow Summary)
โปรดอธิบายว่าได้ดำเนินการทำงานอย่างไร ตั้งแต่เริ่มต้นจนถึงผลงานสุดท้าย
ตัวอย่างคำตอบ
ข้าพเจ้าเริ่มต้นด้วยการวางแผนหัวข้อ โดยใช้ ChatGPT ช่วยระดมความคิดสำหรับหัวข้อเกี่ยวกับความยั่งยืนในอุตสาหกรรมแฟชั่น จากนั้นข้าพเจ้าได้จัดโครงร่างเบื้องต้น และเริ่มเขียนร่างแรกด้วยตนเอง โดยอาศัยข้อมูลจากบทความวิชาการ 3 ฉบับ และใช้ Grammarly ในการตรวจสอบไวยากรณ์เบื้องต้น
2. ร่างงาน (Drafts)
แนบไฟล์หรือลิงก์ (เช่น Google Docs หรือ PDF) ของงานในเวอร์ชันร่างที่สำคัญ เช่น:
โครงร่างบทความ
ร่างแรก
ฉบับที่มีการปรับปรุงหลังการใช้ AI
 แนบไฟล์: [แนบไฟล์ หรือใส่ลิงก์ที่เข้าถึงได้]
3. ประวัติการใช้ AI (AI Usage Log)
โปรดระบุว่าใช้ AI อย่างไรบ้าง พร้อมคำสั่ง (prompt) ที่ใช้ และผลลัพธ์ที่ได้รับ
	ลำดับ
	เครื่องมือที่ใช้
	วันที่ใช้
	คำสั่ง (Prompt) ที่ใช้
	ผลลัพธ์ที่ได้/การนำไปใช้

	1
	ChatGPT
	5 มี.ค. 2568
	“ระดมแนวคิดเกี่ยวกับความยั่งยืนในแฟชั่น”
	นำมาใช้เลือกหัวข้อเรียงความ

	2
	Grammarly
	8 มี.ค. 2568
	ตรวจสอบไวยากรณ์ภาษาอังกฤษ
	ปรับประโยคให้ถูกต้องและลื่นไหล

	3
	Bing Chat
	10 มี.ค. 2568
	“latest research on eco-friendly fashion”
	ใช้ค้นแหล่งข้อมูลเบื้องต้น

          	การใช้งานที่เหมาะสม (Acceptable Use)
เทมเพลตตัวอย่างสำหรับการรายงานการใช้ AI โดยนักศึกษา
"ข้าพเจ้าขอรับรองว่ามีการใช้ AI ในการทำงานชิ้นนี้ และขออธิบายรายละเอียดเกี่ยวกับการใช้ AI (ChatGPT) เป็นเครื่องมือช่วยสนับสนุนการทำงานดังกล่าว"
สำหรับงานชิ้นนี้ ข้าพเจ้าได้ใช้ ChatGPT เพื่อ [อธิบายวัตถุประสงค์หรืองานที่ใช้ AI เช่น การสร้างไอเดีย การค้นคว้า หรือการจัดโครงสร้างงาน]
คำสั่ง (Prompts) ที่ใช้ ได้แก่
[รายการคำสั่งที่ใช้]
ตัวอย่าง 1
นักศึกษาใช้ ChatGPT เพื่อช่วยสร้างแนวคิดสำหรับโครงร่างเรียงความ พร้อมอ้างอิงดังนี้
“ใช้ ChatGPT เพื่อช่วยสร้างโครงร่างเรียงความ เมื่อวันที่ 10 ธันวาคม 2024 ผ่าน URL: https://chat.openai.com โดยใช้คำถาม: ‘ช่วยสร้างโครงร่างสำหรับเรียงความเกี่ยวกับผลกระทบของการเรียนรู้ดิจิทัลในยุค AI’”
นักศึกษาเขียนเนื้อหาเอง และรวมความคิดเห็นของตนเองเพิ่มเติม

ตัวอย่าง 2
นักศึกษาใช้ Bing Chat เพื่อค้นหาข้อมูลเสริมสำหรับการเขียนบทความ และระบุในงานว่า
“ใช้ Bing Chat เพื่อค้นหาบทความวิชาการเกี่ยวกับการประยุกต์ใช้ AI ในการศึกษา เมื่อวันที่ 5 ธันวาคม 2024 ผ่าน URL: https://www.bing.com/chat โดยใช้คำสั่ง: ‘recent articles on AI in education.’”
ตัวอย่างที่ 3
ข้อความท้ายงานที่ใช้ AI ช่วยในการทำงาน:
“ในงานชิ้นนี้ ข้าพเจ้าได้ใช้ ChatGPT เพื่อช่วยระดมความคิดและวางโครงร่างบทความ คำสั่งที่ใช้คือ ‘ช่วยสร้างโครงร่างสำหรับบทความเรื่องผลกระทบของพลังงานหมุนเวียนต่อเศรษฐกิจ’ ผลลัพธ์ที่ได้ถูกนำมาตรวจสอบและปรับปรุงเพิ่มเติมด้วยตัวข้าพเจ้าเอง พร้อมทั้งตรวจสอบความถูกต้องกับแหล่งข้อมูลวิชาการอื่น ๆ เพื่อให้ได้เนื้อหาที่ครบถ้วนและเหมาะสม”
ตัวอย่างที่ 4
สำหรับงานชิ้นนี้ ข้าพเจ้าได้ใช้ ChatGPT เพื่อช่วยระดมความคิดและสร้างแนวทางสำหรับเรียงความเกี่ยวกับผลกระทบของเทคโนโลยีต่อการศึกษา คำสั่งที่ใช้ ได้แก่:
“โปรดช่วยระบุแนวทาง 5 ประการในการส่งเสริมการเรียนรู้ผ่านเทคโนโลยี”
“ช่วยสร้างโครงร่างเรียงความสำหรับหัวข้อผลกระทบของเทคโนโลยีการศึกษา”
ผลลัพธ์จาก ChatGPT ถูกนำมาปรับปรุงและตรวจสอบกับแหล่งข้อมูลอื่น ๆ เพื่อความถูกต้องและความเหมาะสมกับบริบทของงาน
ตัวอย่างที่ 5 
นักศึกษาต้องระบุวิธีการใช้ AI ในงานมอบหมาย เช่น
“ในงานชิ้นนี้ ข้าพเจ้าได้ใช้ ChatGPT เพื่อช่วยระดมความคิดเกี่ยวกับหัวข้อ โดยคำถามที่ใช้คือ ‘ปัญหาด้านความยั่งยืนในอุตสาหกรรมการบินมีอะไรบ้าง?’ จากนั้น ข้าพเจ้าได้ทำการตรวจสอบข้อมูลเพิ่มเติมจากแหล่งข้อมูลที่เชื่อถือได้ และปรับปรุงเนื้อหาด้วยตนเอง
แนวทางเหล่านี้ช่วยให้นักศึกษาสามารถใช้ AI เป็นเครื่องมือช่วยเรียนรู้และทำงานอย่างมีประสิทธิภาพ พร้อมทั้งรักษามาตรฐานความซื่อสัตย์ทางวิชาการ
ตัวอย่างการใช้งาน AI Tools ที่ไม่เหมาะสม (Unacceptable Use)
1. คัดลอกผลลัพธ์จาก AI โดยตรงและส่งเป็นงานตนเอง
· นักศึกษาป้อนหัวข้อของงานมอบหมาย เช่น "ผลกระทบของการเปลี่ยนแปลงสภาพภูมิอากาศต่อเศรษฐกิจ" ลงใน ChatGPT และนำข้อความที่ได้มาทั้งหมดส่งเป็นผลงานของตนเอง โดยไม่ทำการปรับปรุงเนื้อหาหรืออ้างอิงแหล่งที่มา
2. ใช้ AI สร้างคำตอบระหว่างการสอบหรือแบบทดสอบ
· นักศึกษาใช้ ChatGPT หรือ AI Tools อื่น ๆ เพื่อค้นหาคำตอบสำหรับคำถามในแบบทดสอบออนไลน์ที่ต้องทำด้วยตนเอง ซึ่งเป็นการละเมิดข้อกำหนดของการสอบ
3. ใช้ AI Tools เพื่อเขียนเรียงความหรือส่วนสำคัญของงานโดยไม่ระบุแหล่งที่มา
· นักศึกษาป้อนข้อมูลสั้น ๆ เช่น แนวคิดหลักหรือหัวข้อของเรียงความให้ AI Tools สร้างเนื้อหาเต็มรูปแบบ และส่งผลงานนั้นโดยไม่ระบุว่ามีการใช้ AI
4. นำข้อมูลที่ AI สร้างมาใช้งานโดยไม่ตรวจสอบข้อเท็จจริง
· นักศึกษานำข้อมูลตัวเลขหรือสถิติที่ AI สร้างขึ้นมาใช้ในงานวิเคราะห์ โดยไม่ได้ตรวจสอบว่าข้อมูลดังกล่าวมีความถูกต้องหรือมีแหล่งอ้างอิงที่เชื่อถือได้
5. สร้างแหล่งอ้างอิงปลอมหรือใช้อ้างอิงที่ไม่ถูกต้องจาก AI
· นักศึกษาใช้ AI เพื่อสร้างรายการบรรณานุกรมหรือการอ้างอิง เช่น การขอให้ AI "สร้างรายการอ้างอิงในรูปแบบ APA" แต่ไม่ตรวจสอบว่าแหล่งข้อมูลนั้นมีอยู่จริง
6. ใช้โปรแกรม Paraphraser เพื่อหลีกเลี่ยงการตรวจจับการคัดลอกผลงาน (Plagiarism)
· นักศึกษานำบทความที่คัดลอกมาจากแหล่งอื่นมาให้ AI ปรับข้อความใหม่ และส่งเป็นงานตนเองโดยไม่ได้ระบุแหล่งที่มาของบทความเดิม
7. ละเมิดนโยบายรายวิชาเกี่ยวกับการใช้งาน AI Tools
· นักศึกษาใช้ DALL-E เพื่อสร้างภาพประกอบงานนำเสนอ ทั้งที่อาจารย์ไม่อนุญาตให้ใช้ AI หรือใช้ ChatGPT เพื่อช่วยเขียนโครงร่างบทความทั้ งที่งานดังกล่าวกำหนดให้นักศึกษาทำเองทั้งหมด
ตัวอย่างเหล่านี้แสดงให้เห็นถึงการใช้งาน AI Tools ที่ไม่เหมาะสมและอาจนำไปสู่การละเมิดจริยธรรมทางวิชาการ รวมถึงการดำเนินการทางวินัยตามที่ระบุไว้ในนโยบายของรายวิชาและมหาวิทยาลัย

ไอคอนเพื่อสื่อสารเกี่ยวกับนโยบายทั่วไปของรายวิชาในการใช้ AI ใน Course syllabus
การใช้ไอคอนที่สามารถใช้ใน Course syllabus สามารถช่วยให้นักศึกษาเข้าใจนโยบายการใช้ปัญญาประดิษฐ์ (Artificial Intelligence: AI) ได้ง่ายขึ้น อาจารย์สามารถใช้ไอคอนเหล่านี้พร้อมคำอธิบายที่ชัดเจนเพื่อสื่อสารแนวทางการใช้ AI ในรายวิชา
[image: รูปภาพประกอบด้วย สัญลักษณ์, วงกลม, เครื่องหมาย, ตัวอักษร

คำอธิบายที่สร้างโดยอัตโนมัติ]
[bookmark: _hvg9ex3z7157]ห้ามใช้ (AI Use Prohibited)
· ในรายวิชานี้ นักศึกษาไม่ได้รับอนุญาตให้ใช้แอปพลิเคชันปัญญาประดิษฐ์ เช่น ChatGPT, Bard, Bing AI หรือเครื่องมือ AI อื่น ๆ เพื่อวัตถุประสงค์ใด ๆ ทั้งสิ้น
· การใช้งาน AI ในการทำงานมอบหมาย การเขียนเรียงความ หรือการค้นคว้าข้อมูล ถือเป็นการละเมิดนโยบายรายวิชา และอาจมีผลทางวินัย
[image: รูปภาพประกอบด้วย วงกลม, เครื่องหมาย, ออกแบบ

คำอธิบายที่สร้างโดยอัตโนมัติ]
[bookmark: _w1lghap035ho]อนุญาตการใช้งานเล็กน้อย (Minor Uses Permitted)
นักศึกษาต้องเป็นผู้สร้างงานทั้งหมดด้วยตนเอง อย่างไรก็ตาม สามารถใช้ AI ในบางกรณีที่มีขอบเขตจำกัด ตัวอย่างเช่น หากไม่ได้ระบุไว้เป็นอย่างอื่นในงานมอบหมาย นักศึกษาอาจใช้ AI เพื่อ
ตัวอย่างการใช้งานที่อนุญาติ
 ระดมความคิด (Generate Ideas)
 ปรับปรุงหรือแก้ไขข้อความที่ตนเองร่างไว้ (Polish or Edit Text You Have Drafted)
 สร้างโครงร่างเรียงความ (Create an Outline of an Essay)
 ปรับหรือออกแบบสไลด์สำหรับการนำเสนอ (Modify or Design Presentation Slides)
 ทบทวนเนื้อหา (Review Content)
 ใช้ทดสอบความรู้ด้วยตัวเอง (Quiz Yourself)
 หรือวัตถุประสงค์อื่น ๆ ที่เกี่ยวข้องกับการเรียน
การใช้งาน AI ที่ไม่ได้รับอนุญาต (Unauthorized AI Uses)
นักศึกษา ไม่ได้รับอนุญาต ให้ใช้ AI Tools เพื่อดำเนินการต่อไปนี้
 ใช้งานระหว่างการทำแบบทดสอบหรือการสอบ (Quizzes or Tests)
· สร้างเนื้อหาที่ใช้ในงานโดยตรง เช่น โค้ด ข้อความ รูปภาพ หรือสื่ออื่น ๆ (Generate Content Directly Used in Assignments)
 แก้ปัญหาในงานมอบหมายโดยตรง (Solve Problems from Assignments)
 เขียนร่างแรกของบทความหรือเรียงความ (Write a First Draft of a Paper or Essay)
 เขียนทั้งหมดหรือบางส่วนของโพสต์สำหรับการอภิปราย (Write All or Part of a Discussion Post)
 วิเคราะห์ข้อมูลโดยไม่ตรวจสอบความถูกต้อง (Analyze Data)
คำแนะนำเพิ่มเติม:
 ตรวจสอบคำแนะนำในงานมอบหมายแต่ละชิ้นเพื่อทำความเข้าใจข้อกำหนดเฉพาะเกี่ยวกับการใช้ AI
 หากนักศึกษาใช้ภาษาที่สร้างโดย AI ต้องระบุการใช้งานดังกล่าวอย่างชัดเจน โดยใช้เครื่องหมายคำพูด (Quotation Marks) และอ้างอิงแหล่งที่มา เช่นเดียวกับการอ้างอิงแหล่งข้อมูลที่เขียนโดยมนุษย์เขียน
หมายเหตุ
การใช้งาน AI ที่ขัดต่อข้อกำหนดข้างต้น ถือเป็นการละเมิดจริยธรรมทางวิชาการ และอาจมีผลกระทบทางวินัยตามนโยบายของมหาวิทยาลัย
[image: รูปภาพประกอบด้วย วงกลม, ออกแบบ

คำอธิบายที่สร้างโดยอัตโนมัติ]
[bookmark: _ajn64lervcv7]การผสาน AI ในงานมอบหมาย (AI Integration by Assignment)
ในรายวิชานี้ นักศึกษา ได้รับอนุญาต ให้ผสานการใช้ปัญญาประดิษฐ์ (AI) เข้าไปในงานบางส่วนของรายวิชา อย่างไรก็ตาม นักศึกษาต้องตรวจสอบคำแนะนำในงานมอบหมายแต่ละชิ้นเพื่อทราบถึงระดับการใช้งาน AI ที่อนุญาต
หากไม่ได้ระบุไว้เป็นอย่างอื่น นักศึกษาควรสามารถแสดงให้เห็นได้อย่างชัดเจนว่า ตนเองมีส่วนร่วมในกระบวนการสร้างงานนั้นอย่างไร
ข้อกำหนดเพิ่มเติมสำหรับการใช้งาน AI (กำหนดโดยอาจารย์)
ตัวอย่าง
 นักศึกษาต้องเก็บ ร่างงาน (Drafts) และ บันทึกการใช้งาน AI (Generative AI Logs) เพื่อแสดงให้เห็นว่า AI ถูกใช้งานอย่างไร และส่วนใดของเนื้อหาในงานที่สร้างขึ้นโดย AI
 นักศึกษาต้องอธิบายบทบาทของตนเองในการพัฒนาเนื้อหาที่ได้รับการสนับสนุนจาก AI และระบุสัดส่วนของเนื้อหาที่สร้างขึ้นด้วยตนเอง
หมายเหตุ
การใช้งาน AI ที่ไม่เป็นไปตามข้อกำหนด หรือไม่สามารถแสดงหลักฐานของการมีส่วนร่วมในงาน อาจถือเป็นการละเมิดจริยธรรมทางวิชาการ และอาจนำไปสู่การดำเนินการทางวินัยตามที่มหาวิทยาลัยกำหนด
[image: รูปภาพประกอบด้วย สัญลักษณ์, เครื่องหมาย, วงกลม

คำอธิบายที่สร้างโดยอัตโนมัติ]
[bookmark: _oh3cjtaomefs]ความคาดหวังเฉพาะและหมายเหตุ
[อาจารย์สามารถเพิ่มความคาดหวังเฉพาะได้ที่นี่]
หากผู้สอนไม่ต้องการใช้ไอคอนระดับรายวิชาข้างต้น และต้องการระบุความคาดหวังเฉพาะเจาะจง โปรดใช้ไอคอนนี้ พร้อมทั้งให้คำแนะนำโดยละเอียดแก่นักศึกษาเกี่ยวกับการใช้งาน Generative AI ในบริบทของรายวิชา
[bookmark: _6x7mxyrug7z8]ไอคอนสำหรับงานมอบหมาย (Icons for Assignments)
ไอคอนเหล่านี้สามารถใช้ในคำแนะนำสำหรับงานมอบหมาย เพื่อสื่อสารเกี่ยวกับนโยบายการใช้ปัญญาประดิษฐ์ (Artificial Intelligence: AI) ในการทำงาน นักศึกษาจะสามารถเข้าใจข้อกำหนดได้อย่างชัดเจนเมื่อนำไอคอนเหล่านี้ไปใช้ร่วมกับคำอธิบายที่เหมาะสม
[image: รูปภาพประกอบด้วย สัญลักษณ์, เครื่องหมาย, วงกลม, ตัวอักษร

คำอธิบายที่สร้างโดยอัตโนมัติ]
ไม่อนุญาตให้ใช้ AI ในงานมอบหมายนี้ (No AI Permitted on This Assignment)
คำอธิบาย (Description)
· การใช้ AI ในงานมอบหมายนี้ไม่ได้รับอนุญาต
· งานทั้งหมดต้องดำเนินการด้วยตนเอง


[image: รูปภาพประกอบด้วย ร่าง, สัญลักษณ์, เครื่องหมาย, เสื้อผ้าที่ใช้ป้องกัน

คำอธิบายที่สร้างโดยอัตโนมัติ]
[bookmark: _u1ramzi4dns]
การสร้างไอเดีย (Generating Ideas)
ตัวอย่าง
· การใช้ AI เพื่อช่วยในการระดมความคิด เช่น การสร้างหัวข้อหรือแนวคิดสำหรับบทความ การร่างโครงร่างวิทยานิพนธ์ (Thesis outline) การคิดค้นสโลแกน (Slogan) การออกแบบแนวคิด (Concept Design)และการสร้างภาพ (Image Generation)  
· AI สามารถช่วยสนับสนุนกระบวนการสร้างสรรค์และเพิ่มประสิทธิภาพในการพัฒนางาน อย่างไรก็ตาม ควรตรวจสอบแนวคิดที่ได้รับจาก AI และพิจารณาว่าเหมาะสมกับบริบทของงานหรือไม่
[image: รูปภาพประกอบด้วย สี่เหลี่ยมผืนผ้า, ภาพหน้าจอ, ออกแบบ

คำอธิบายที่สร้างโดยอัตโนมัติ]
[bookmark: _ics9j4l0srl4]การสร้างโครงร่าง (Creating Outlines)
ตัวอย่าง 
· การใช้ AI เพื่อช่วยจัดทำโครงร่างสำหรับงานประเภทต่าง ๆ เช่น โครงร่างบทความ (Paper Outline) โครงร่างงานมอบหมาย (Assignment Outline) โครงร่างสำหรับการวางข้อโต้แย้ง (Argument Outline)
· การใช้ AI ในการสร้างโครงร่างสามารถช่วยให้นักศึกษาจัดระเบียบความคิดและแนวทางการทำงานได้อย่างเป็นระบบมากยิ่งขึ้น อย่างไรก็ตาม นักศึกษาควรตรวจสอบและปรับโครงร่างให้สอดคล้องกับแนวคิดของตนเองก่อนการดำเนินการเขียนงาน
[image: รูปภาพประกอบด้วย สี่เหลี่ยมผืนผ้า, ภาพหน้าจอ, ออกแบบ

คำอธิบายที่สร้างโดยอัตโนมัติ]
[bookmark: _xeev94ju7yoz]การสร้างผลงานร่างแรก (First Draft Work Product Generation)
ตัวอย่าง
การใช้ AI เพื่อสร้างผลงานเบื้องต้นสำหรับงานมอบหมาย เช่น
 ร่างแรกของข้อความ (First Draft of a Text)
 ร่างแรกของโค้ด (First Draft of Code)
 ร่างแรกของกราฟิก (First Draft of a Graphic)
 การสร้างตารางข้อมูลในสเปรดชีต (Spreadsheet)
 การออกแบบสไลด์นำเสนอใน PowerPoint
การใช้ AI ในขั้นตอนนี้ช่วยให้นักศึกษามีจุดเริ่มต้นที่ชัดเจน สำหรับการพัฒนางานต่อไป 
อย่างไรก็ตาม นักศึกษาต้องตรวจสอบ แก้ไข และปรับปรุงผลงานให้เหมาะสมและสอดคล้องกับวัตถุประสงค์ของงาน
[image: รูปภาพประกอบด้วย ข้อความ

คำอธิบายที่สร้างโดยอัตโนมัติ]
[bookmark: _w7lzin9kpsn2]การวิเคราะห์ข้อมูล (Analyzing Data)
ตัวอย่าง
 การสร้างข้อสรุปจากการวิเคราะห์ชุดข้อมูล (Generating Conclusions from a Data Set)
 การค้นหารูปแบบหรือแนวโน้มในข้อมูล (Identifying Patterns or Trends)
 การประมวลผลข้อมูลจำนวนมากเพื่อการวิเคราะห์เชิงลึก (Processing Large Data Sets for Insights)
การใช้ AI ในการวิเคราะห์ข้อมูลสามารถช่วยเร่งกระบวนการสังเคราะห์ข้อมูลและสนับสนุนการตัดสินใจได้ 
อย่างไรก็ตาม นักศึกษาต้องตรวจสอบความถูกต้องของผลลัพธ์ และใช้ความรู้ของตนเองในการตีความข้อมูล เพื่อหลีกเลี่ยงข้อผิดพลาดหรืออคติที่อาจเกิดจากเครื่องมือ AI
[image: ]
[bookmark: _1m0nratg5c4h]การเขียนใหม่ การแก้ไข การปรับปรุง และการดีบัก (Rewriting, Editing, Polishing, Debugging)
ตัวอย่าง
 การเขียนใหม่หรือปรับปรุงส่วนหนึ่งของรายงานหรือเอกสาร (Rewriting Portions of a Report or Document)
การตรวจสอบและแก้ไขข้อผิดพลาดด้านไวยากรณ์และรูปแบบการเขียน (Editing for Grammar and Style)
 การขัดเกลาภาษาหรือการนำเสนองานให้น่าอ่านและสละสลวยยิ่งขึ้น (Polishing Text for Clarity and Presentation)
 การค้นหาและแก้ไขข้อผิดพลาดในโค้ดโปรแกรม (Debugging Code)
การใช้ AI สามารถช่วยตรวจสอบข้อผิดพลาดและปรับปรุงคุณภาพของงานเขียนหรือโค้ดได้ 
อย่างไรก็ตาม นักศึกษาต้องเป็นผู้ตรวจสอบและตัดสินใจขั้นสุดท้าย เพื่อให้แน่ใจว่างานที่ได้รับการแก้ไขนั้นถูกต้องและเหมาะสมกับวัตถุประสงค์ของรายวิชา
[image: รูปภาพประกอบด้วย ร่าง, ประแจ, เครื่องมือ

คำอธิบายที่สร้างโดยอัตโนมัติ]
[bookmark: _zauof7xxe4qh]การแก้ไขข้อความภายในประโยค (Intra-sentence Text Edits)
ตัวอย่างการใช้ AI เพื่อช่วยแก้ไขข้อความในระดับประโยค โดยเน้นการปรับปรุงเฉพาะจุดเล็ก ๆ เช่น
 การแก้ไขเครื่องหมายวรรคตอน (Editing Punctuation)
 การปรับปรุงไวยากรณ์ (Fixing Grammatical Errors)
 การตรวจสอบคำผิด (Proofreading)
 การแนะนำคำพ้องความหมาย (Offering Synonyms)
 การปรับปรุงโครงสร้างข้อความเล็กน้อย (Limited Text Edits Within a Sentence)
การใช้เครื่องมือ AI เช่น Grammarly, Microsoft Word หรือแอปพลิเคชันอื่น ๆ สำหรับการแก้ไขในระดับประโยค 
ควรใช้เพื่อสนับสนุนการปรับปรุงงาน โดยยังคงรักษาความคิดดั้งเดิมของผู้เขียนไว้
ไม่รวมถึงการเขียนประโยคใหม่ทั้งหมด (Rewriting Entire Sentences)
นักศึกษาควรพิจารณาข้อเสนอแนะจาก AI อย่างรอบคอบ และตรวจสอบให้แน่ใจว่าการแก้ไขนั้นเหมาะสมกับบริบทของเนื้อหา
[image: ]
Al Icon Project is licensed under a Creative Commons
Attribution-ShareAlike 4.0 International License.
[bookmark: _Toc184419833]                 เอกสารอ้างอิง

